ב-6 ביולי 2014 עצרה משטרת ישראל 3 יהודים שבהמשך הוגש נגדם כתב אישום בגין חטיפת ורצח נער בן 16 משועפט, מוחמד אבו ח'דיר, כנקמה על חטיפה ורצח שלשה נערים יהודים בידי פעילי חמאס. גופת הנער נמצאה ב-1 ביולי כשהיא חרוכה בחלקת יער ליד שכונת הר נוף בירושלים. הנאשם העיקרי, יוסף חיים בן דוד, הורשע בחטיפה ורצח ונגזרו עליו מאסר עולם ו-20 שנים נוספות בכלא. עוד קודם לכן הרשיע בית המשפט שני קטינים ברצח וגזר מאסר עולם על אחד מהם ו-21 שנות מאסר על השני.